**S T A T U T**

**ŠPORTNE ZVEZE RUŠE**

**K A Z A L O**

Stran **I. SPLOŠNA DOLOČILA 3 II. NALOGE IN CILJI DELOVANJA ŠZR 4 III. NAČIN VČLANJEVANJA IN PRENEHANJA ČLANSTVA 5 IV. PRAVICE IN OBVEZNOSTI ČLANIC 6 V. NAČIN UPRAVLJANJA ŠZR 7 VI. FINANČNO- MATERIALNO POSLOVANJE 14 VII: JAVNOST DELA 15 VIII. SPREMEMBE IN DOPOLNITVE STATUTA 16 IX: PRENEHANJE ŠZR 16 X: PREHODNE IN KONČNE DOLOČBE 17**

2

Na podlagi določil 9. člena **Zakona o društvih** (ZDru-1-UPB2, Ur. list RS št. 64/ 2011) je programsko volilna skupščina Športne zveze Ruše na seji dne 27.2.2015 sprejela:

**S T A T U T**

**ŠPORTNE ZVEZE RUŠE**

**I. SPLOŠNA DOLOČILA**

1. člen

Športna zveza Ruše (v nadaljnjem besedilu: **ŠZR**) združuje športna društva in druge izvajalce športnih programov iz Občine Ruše, ki imajo sedež v Občini Ruše.

2. člen

Članice **ŠZR** so športne in druge organizacije, ki so registrirane po Zakonu o društvih za opravljanje dejavnosti na tem področju in imajo status pravne osebe.

3. člen

**ŠZR** je vključena tudi v Olimpijski komite Slovenije- Združenje športnih zvez (OKS - ZŠZ). **ŠZR** se lahko združuje tudi v druge sorodne organizacije.

4. člen

**ŠZR** je pravna oseba zasebnega prava in vpisana v register društev pri Upravni enoti Ruše.

**ŠZR** zastopa njen zastopnik, katerega osebne podatke iz sedme alineje prvega odstavka 18. člena Zakona o društvih se predloži Upravni enoti Ruše.

Sedež **ŠZR** je v Občini Ruše.

5. člen

Za zakonito poslovanje **ŠZR** odgovarja ŠZR in zastopnik **ŠZR** v skladu s 6. členom Zakona o društvih.

6. člen

**ŠZR** ima svoj znak in žig.

Žig **ŠZR** je okrogle oblike s premerom 32 mm. Na obodu je napis Športna zveza Ruše, v sredini pa je znak **ŠZR**.

Znak **ŠZR** je v obliki grba z vinjeto športnika z žogo v sredini.

**II. NALOGE IN CILJI DELOVANJA ŠZR**

3

7. člen

Naloge delovanja **ŠZR** so:

∙ usklajevanje in zastopanje interesov športa na občinski ravni in širšem področju; ∙ usklajevanje finančnih potreb in enotno nastopanje do proračunskih sredstev; ∙ organizacija izobraževanja športnih kadrov za potrebe športnih društev, v okviru razpoložljivih možnosti;

∙ sodelovanje na javnih razpisih za pridobitev sredstev za financiranje športnih programov;

∙ zastopanje svojih članic pri zadevah skupnega pomena;

∙ sodelovanje pri predlogih pravilnikov za vrednotenje programov športa in pri izvajanju financiranja teh programov;

∙ sodelovanje pri idejnih zasnovah in pri gradnji novih športnih objektov na občinski ravni in širšem področju;

∙ zastopanje članic nasproti OKS- ZŠZ in drugim športnim organizacijam na regijski in državni ravni;

∙ organiziranje večjih športno- rekreativnih prireditev na občinski ravni ali širšem področju.

8. člen

Cilji delovanja **ŠZR** so:

∙ ustvarjanje boljših pogojev za programe športa na občinskem in širšem področju; ∙ sprotno informiranje članic o športni zakonodaji in o javnih razpisih na področju športa;

∙ pridobitev ustrezne športne infrastrukture za boljšo dejavnost programov športa; ∙ razvijanje in krepitev stikov s športnimi in drugimi organizacijami doma in v tujini; ∙ vključitev čim večjega števila oseb (predvsem mladine) v različne športno rekreativne prireditve.

8.a člen

**ŠZR** lahko opravlja tudi **pridobitne dejavnosti**, ki so povezane z nameni in nalogami **ŠZR**, ter se lahko opravljajo le v obsegu, potrebnem za doseganje ciljev in namenov **ŠZR**.

**ŠZR** lahko poveri opravljanje pridobitne dejavnosti drugim osebam na temelju zakupne ali sorodne pogodbe. **ŠZR** lahko iz razlogov, ki so navedeni v prvem odstavku tega člena, ustanovi gospodarsko družbo.

**ŠZR** lahko v skladu s predpisi kot svoje pridobitne dejavnosti izvaja:

J58.140 Izdajanje revij in druge periodike, ki izhajajo iz delovanja ŠZR J58.190 Drugo založništvo izdelkov ŠZR

J63.120 Obratovanje spletnih portalov

J63.990 Drugo informiranje za člane ŠZR

M74.900 Drugje nerazvrščene strokovne in tehnične dejavnosti

N77.210 Dajanje športne opreme, ki je v lasti ŠZR, v najem in zakup N82.300 organiziranje razstav, sejmov in srečanj

4

N82.990 Drugje nerazvrščene spremljajoče dejavnosti za poslovanje- izvajanje javnih prireditev iz področja različnih športov, izvajanje rediteljske službe in varovanja v skladu s pozitivno zakonodajo Rs

P85.510 Izobraževanje, izpopolnjevanje in usposabljanje na področju športa in rekreacije

P85.530 Drugje nerazvrščeno izobraževanje, izpopolnjevanje in usposabljanje iz področja dejavnosti ŠZR

R93.120 Dejavnost športnih klubov

R93.190 Druge športne dejavnosti

Presežek prihodkov nad odhodki, ki ga **ŠZR** ustvari s svojo dejavnostjo in opravljanjem pridobitne dejavnosti, trajno porablja za izvajanje ciljev in nalog **ŠZR**.

9. člen

**ŠZR** deluje po naslednjih aktih:

∙ Statut ŠZR ,

∙ Poslovnik o delu Skupščine ŠZR,

∙ Pravilnik o delu častnega razsodišča ŠZR,

∙ Pravilnik o finančno - materialnem poslovanju ŠZR,

∙ Pravilnik o dodeljevanju priznanj ŠZR,

∙ Poslovnik o delu upravnega odbora ŠZR.

Vse navedene akte sprejme skupščina ŠZR.

**III. NAČIN VČLANJEVANJA IN PRENEHANJA ČLANSTVA** 10. člen

Članica **ŠZR** je lahko vsaka organizacija, opredeljena v 2. členu tega Statuta. Članstvo v **ŠZR** je prostovoljno.

Športna organizacija, ki se želi včlaniti v **ŠZR** podpiše pristopno izjavo, v kateri se zaveže, da bo sprejela ta Statut, spoštovala sklepe organov **ŠZR** in s svojim delovanjem ne bo kršila ugleda **ŠZR**.

Vse članice **ŠZR** so po včlanitvi popolnoma enakopravne.

Pristopno izjavo iz 2. odstavka tega člena potrdi najvišji organ društva, ki se želi včlaniti v **ŠZR**, izjavi pa mora članica predložiti:

∙ fotokopijo odločbe o registraciji društva pri UE Ruše,

∙ fotokopijo Statuta ali Pravil društva.

**ŠZR** lahko sprejme za svoje članice ustrezno letno članarino, ki jo potrdi skupščina **ŠZR**.

5

11. člen

Članstvo v **ŠZR** preneha z ustrezno spremembo statusa, ki je posledica: ∙ izstopa;

∙ črtanja iz članstva;

∙ izključitve;

∙ prenehanja delovanja **ŠZR**.

Članica **izstopi** iz **ŠZR** (s pisno izjavo upravnemu odboru **ŠZR)**, če na lastno željo ne želi biti več članica **ŠZR**.

Članico se **črta** iz članstva **ŠZR**, če dve leti zapored ne plača predpisane članarine. Črtanje iz članstva **ŠZR** mora potrditi skupščina **ŠZR**, na predlog upravnega odbora **ŠZR**: Članico se lahko **izključi** iz **ŠZR** na podlagi polnoveljavnega sklepa častnega razsodišča **ŠZR**.

O izključitvi dokončno odloča skupščina **ŠZR**.

**IV. PRAVICE IN OBVEZNOSTI ČLANIC**

12. člen

Pravice članic **ŠZR** so:

∙ na skupščini **ŠZR** voliti svoje in predstavnike drugih članic v organe **ŠZR**; ∙ preko svojih predstavnikov odločati pri sprejemanju sklepov organov **ŠZR**; ∙ imeti vpogled v delo organov in poslovanje **ŠZR**;

∙ postavljati pisna vprašanja organom **ŠZR** in zahtevati odgovore;

∙ vlagati pritožbe na delo organov **ŠZR**;

∙ sprejemati priznanja in pohvale za uspešno sodelovanje;

∙ udeleževati se prireditev in drugih akcij, ki jih organizira **ŠZR**.

13. člen

Dolžnosti članic **ŠZR** so:

∙ predlagati svoje člane za izvolitev v organe **ŠZR**;

∙ zagotavljati prisotnost svojih predstavnikov na skupščini **ŠZR**;

∙ sodelovati pri delu in akcijah **ŠZR**;

∙ spoštovati pravila, odločitve in sklepe organov **ŠZR**;

∙ vestno opravljati sprejete naloge v organih **ŠZR**;

∙ dajati pobude za uspešno organiziranost športa na občinskem in širšem področju; ∙ dajati pobude za prenovo ali izgradnjo novih športnih objektov;

∙ redno plačevati članarino in druge finančne obveznosti, ki jih določi skupščina **ŠZR**; ∙ s svojimi dejanji čuvati ugled **ŠZR.**

6

**V. NAČIN UPRAVLJANJA ŠZR**

14. člen

**Organi ŠZR so:**

∙ skupščina,

∙ upravni odbor,

∙ nadzorni odbor,

∙ častno razsodišče.

V mandatu organov **ŠZR** je izvoljen tudi sekretar **ŠZR**, ki ni član upravnega odbora **ŠZR**.

**Mandatna doba vseh organov ŠZR je štiri leta z možnostjo ponovne izvolitve članov posameznega organa.**

**SKUPŠČINA ŠZR**

15. člen

**Skupščina** je najvišji organ **ŠZR** in ima naslednje pristojnosti:

∙ sklepa o dnevnem redu seje skupščine **ŠZR;**

∙ sprejema in spreminja Statut in druge akte **ŠZR**, navedene v 9. členu Statuta; ∙ voli in razrešuje organe **ŠZR** ter predsednike teh organov;

∙ potrjuje zastopnika **ŠZR**;

∙ sprejema poročila o delu organov **ŠZR**;

∙ sprejema zaključni račun in finančni plan za naslednje leto;

∙ potrjuje letno članarino za članice;

∙ sprejema predloge za spremembe Pravilnika za vrednotenje športnih programov v Občini Ruše;

∙ odloča o črtanju članice iz članstva **ŠZR**;

∙ odloča o vključitvi novih članic in izključitvi članic **ŠZR**;

∙ odloča o pritožbi na sklep častnega razsodišča in o omilitvi kazni; ∙ odloča o pridobitvi in odtujitvi nepremičnin, ki so last **ŠZR**;

∙ odloča o drugih zadevah v skladu s tem Statutom;

∙ odloča o prenehanju **ŠZR**.

16. člen

Skupščino **ŠZR** sestavljajo predstavniki članic **ŠZR** (v nadaljnjem besedilu: **predstavniki**).

Vsako športno društvo ali klub, dodatno pa tudi samostojna sekcija (športna panoga, ki deluje v okviru republiške panožne strokovne zveze in nastopa na tekmovanjih državnega nivoja ter izvaja program kakovostnega ali vrhunskega športa) v okviru športnega društva določi po enega **predstavnika** v **skupščino ŠZR**.

7

Pri včlanitvi novega društva na seji skupščine lahko nova članica uveljavi pravico do svojega **predstavnika** na prvi naslednji (redni ali izredni) skupščini **ŠZR**.

Po svojem položaju je član **skupščine- predstavnik** tudi predsednik **ŠZR**, ki zastopa organe **ŠZR**.

17. člen

**Skupščina** (redna ali izredna) je sklepčna, če je na seji navzočih več kot polovica **predstavnikov** članic **ŠZR**, odločitve pa so veljavno sprejete, če je zanje glasovala večina vseh navzočih **predstavnikov**.

Pravico glasovanja imajo samo **predstavniki**, vsi ostali pa lahko pri delu **skupščine** aktivno sodelujejo, če jim to dovoli delovno predsedstvo.

Če ob napovedanem času ni kljub pravilnemu sklicu zagotovljena sklepčnost, se začetek **skupščine** preloži za trideset minut.

Če tudi ta pogoj ni izpolnjen, se mora sklic **skupščine** ponoviti s posebnim opozorilom na določbe o sklepčnosti.

18. člen

Glasovanje na **skupščini ŠZR** je praviloma javno, pri volitvah članov organov **ŠZR** pa lahko **predstavniki** predlagajo tajno glasovanje.

Način volitev članov organov **ŠZR** je podrobneje opisan v Poslovniku o delu skupščine **ŠZR**.

19. člen

V primeru sklepanja o sprejemu Statuta ŠZR, o prenehanju **ŠZR**«, o pridobitvi ali o odtujitvi nepremičnin ter pri sklepanju o pritožbi na disciplinski ukrep Častnega razsodišča o izključitvi članice iz **ŠZR** je sklep veljaven, če zanj glasuje večina **predstavnikov** vseh članic **ŠZR**.

20. člen

**Predstavniki** so za svoje delo v skupščini **ŠZR** odgovorni tistim, ki so jih izvolili.

Njihove pravice in dolžnosti so:

∙ sodelovati na sejah **skupščine** in odločati o vseh zadevah in predlogih, ki so na dnevnem redu;

∙ zagotoviti si pred sejo **skupščine** mnenja in stališča o vprašanjih, ki so na dnevnem redu;

∙ predlagati **skupščini** stališča in sklepe in o njih odločati;

∙ dajati predloge in mnenja o delu **ŠZR**;

∙ biti obveščeni o delu organov **ŠZR**;

∙ dobiti v uporabo potrebne podatke in informacije;

8

∙ zavzemati se za uresničevanje sprejetih sklepov organov **ŠZR** v svojih okoljih, ki so jih delegirala;

∙ poročati o svojem delu v organih **ŠZR**, sprejetih sklepih in stališčih, organizacijam, ki jih predstavljajo;

∙ voliti in biti voljen v organe **ŠZR**.

21. člen

**Skupščina ŠZR** je lahko **redna** ali **izredna.**

**Redna skupščina** se sestaja po potrebi, vendar najmanj enkrat letno.

**Skupščino prične** in jo vodi predsednik **ŠZR** do izvolitve delovnega predsedstva. **Skupščina** izvoli tudi zapisnikarja in dva overitelja zapisnika, verifikacijsko komisijo, po potrebi pa tudi druge delovne organe.

O seji **skupščine** se vodi zapisnik, ki ga podpišejo predsednik delovnega predsedstva, zapisnikar in oba overitelja zapisnika.

Akte **ŠZR** in pravilnike, sprejete na **skupščini ŠZR**, podpisuje predsednik **ŠZR.** Sklepi seje **skupščine** so obvezni za vse članice in organe **ŠZR**.

O sklepih seje **skupščine ŠZR** je treba obvestiti tudi OKS- ZŠZ ter vse članice **ŠZR**, po potrebi pa tudi druge pravne in fizične osebe, na katere se nanašajo sklepi.

22. člen

Sejo **skupščine** sklicuje upravni odbor **ŠZR** najmanj 14 dni pred dnevom sklica, in to z objavo dnevnega reda.

Sklicuje jo po svoji presoji ali na zahtevo nadzornega odbora ali na zahtevo ene četrtine članic **ŠZR**.

Upravni odbor mora sklicati sejo skupščine v 30 dneh od prejema pisne zahteve za sklic. Če tega ne stori ali ne more storiti, skliče sejo **skupščine** predlagatelj.

V takem primeru mora predlagatelj v sodelovanju s strokovno službo (sekretarjem **ŠZR**) zagotoviti tudi vso potrebno gradivo v skladu s predlaganim dnevnim redom.

23. člen

**Izredno skupščino** lahko skliče upravni odbor na lastno pobudo, na pobudo nadzornega odbora **ŠZR** ali na zahtevo ene četrtine članic **ŠZR.** Pobuda mora biti pisna z navedbo razloga. V takem primeru mora sklicatelj zagotoviti tudi gradivo za razpravo.

**Izredna skupščina** lahko razpravlja in sklepa le o zadevi, za katero je bila sklicana.

9

**UPRAVNI ODBOR ŠZR**

24. člen

**Upravni odbor** (UO) je izvršilni organ skupščine **ŠZR**, ki vodi delo **ŠZR** v obdobju med dvema skupščinama.

Skupščina pri izvolitvi **upravnega odbora** izvoli tudi predsednika in podpredsednika. 25. člen

Upravni odbor ima **9 članov**:

∙ predsednika,

∙ podpredsednika,

in 7 članov.

Posamezno društvo ali sekcija (navedena v 16. členu) ima lahko v vsakem izmed organov **ŠZR** (UO, NO, ČR) po enega člana.

Člani **upravnega odbora** ne morejo biti v istem mandatu člani nadzornega odbora ali častnega razsodišča in obratno.

26. člen

**Upravni odbor** ima naslednje naloge:

∙ sklicuje skupščino in pripravlja dnevni red;

∙ uresničuje sklepe skupščine;

∙ obravnava program in predlog finančnega načrta športa v Občini Ruše in ga daje v razpravo skupščini **ŠZR**;

∙ pripravlja predloge za razporejanje proračunskih sredstev po Pravilniku za vrednotenje športnih programov v Občini Ruše;

∙ spremlja uresničevanje športnih programov in finančnega načrta v skladu s Pravilnikom in sprejema ustrezne ukrepe;

∙ obravnava poročilo o poslovanju **ŠZR**;

∙ sklepa o mandatni pogodbi sekretarja **ŠZR** in določa višino mesečnega honorarja; ∙ imenuje in razrešuje člane in predsednike stalnih in občasnih organov upravnega odbora;

∙ razpravlja o delu stalnih in občasnih organov upravnega odbora;

∙ razpravlja o vključitvi novih članic v **ŠZR**;

∙ sodeluje s pristojnimi organi Občine Ruše glede celovite športne problematike; ∙ sklepa o nabavi in odtujitvi premičnin;

∙ odloča o sedežu **ŠZR**;

∙ opravlja druge naloge, za katere ga pooblasti skupščina **ŠZR**.

27. člen

Seje **upravnega odbora** sklicuje predsednik **upravnega odbora**, v njegovi odsotnosti pa podpredsednik.

10

Seje so sklicane po potrebi ali na zahtevo:

∙ ene tretjine članov **upravnega odbora**;

∙ nadzornega odbora.

Upravni odbor je sklepčen, če je na seji navzoča več kot polovica članov. Sklep je sprejet, če je zanj glasovala večina navzočih članov.

28. člen

Predsednik **upravnega odbora** opravlja naslednje naloge:

∙ sklicuje seje **upravnega odbora**;

∙ vodi seje **upravnega odbora**;

∙ spremlja uresničevanje sklepov **upravnega odbora ŠZR**;

∙ opravlja druge naloge, ki mu jih zaupa skupščina ali **upravni odbor ŠZR** ter so opredeljene v poslovniku o delu upravnega odbora.

29. člen

**Predsednik ŠZR:**

Predsednik **upravnega odbora** je istočasno predsednik **ŠZR.**

Predsednik je **zastopnik ŠZR** in zastopa **ŠZR** pred državnimi organi ter drugimi organizacijami in tretjimi osebami oziroma javnostjo po navodilih upravnega odbora in skupščine **ŠZR**.

Predsednik podpisuje akte in sklepe skupščine in upravnega odbora ter spremlja izvajanje sklepov upravnega odbora in skupščine **ŠZR**.

Predsednik je odredbodajalec za materialno in finančno poslovanje **ŠZR** in pripravlja smernice ter programe za delo **ŠZR**.

Predsednik je odgovoren za delovanje **ŠZR** v skladu s tem Statutom in pravnim redom Republike Slovenije.

Za svoje delo je odgovoren skupščini **ŠZR** in upravnemu odboru.

30. člen

Podpredsednik upravnega odbora pomaga predsedniku pri delu in ga nadomešča med njegovo odsotnostjo ali ob prenehanju funkcije tik pred iztekom mandata, pri čemer ima enake pravice in dolžnosti kot predsednik s tem, da ne more zastopati **ŠZR** pred državnimi organi.

31. člen

Za uresničevanje in uspešnejše izvajanje sprejetih nalog lahko upravni odbor imenuje in razrešuje stalne in občasne odbore, komisije in druga telesa.

Upravni odbor tudi imenuje in razrešuje predsednike teh odborov in komisij.

Vsebina in način dela organov upravnega odbora **ŠZR** so določene s poslovnikom, ki ga sprejme skupščina **ŠZR**.

11

32. člen

Mandatna doba odborov in komisij je praviloma enaka kot pri organih **ŠZR**, upravni odbor pa lahko posameznemu odboru ali članu odbora mandatno dobo skrajša.

**NADZORNI ODBOR ŠZR**

33. člen

**Nadzorni odbor** (NO) je organ, ki ga izvoli skupščina **ŠZR**, sestavljajo ga predsednik in 2 (dva) člana.

Članstvo v nadzornem odboru je nezdružljivo z funkcijo v drugih organih **ŠZR**, člani nadzornega odbora tudi ne morejo biti predstavniki na skupščini **ŠZR**.

**Nadzorni odbor** mora imeti vpogled v delo **ŠZR**. **Nadzorni odbor** sporoča svoja mnenja in ugotovitve o uresničevanju sklepov ter o pravilnosti materialno - finančnega poslovanja **ŠZR** enkrat letno na upravnem odboru ter poda poročilo o svojem delu na skupščini **ŠZR.**

Člani **nadzornega** odbora imajo pravico udeleževati se vseh sej organov, vendar brez pravice glasovanja.

34. člen

Seje **nadzornega odbora** sklicuje predsednik odbora po potrebi, v vsakem primeru pa pred skupščino **ŠZR**.

Sklepi se na sejah **nadzornega odbora** sprejemajo z večino glasov vseh članov odbora. **Nadzorni odbor** je za svoje delo odgovoren skupščini **ŠZR**.

**ČASTNO RAZSODIŠČE**

35. člen

**Častno razsodišče** (ČR) sestavljajo 3 (trije) člani: predsednik in 2 (dva) člana. Za člana častnega razsodišča je lahko izvoljen tisti član, ki ima potrebno znanje, izkušnje in moralne lastnosti za opravljanje te funkcije.

Članstvo v **častnem razsodišču** je nezdružljivo z članstvom v drugih organih **ŠZR**. 36. člen

Predlog za uvedbo disciplinskega postopka lahko poda predsednik **ŠZR**, upravni ali nadzorni odbor ali ena četrtina članic **ŠZR**.

37. člen

12

**Častno razsodišče** obravnava naslednje kršitve:

∙ kršitve določb statuta **ŠZR**;

∙ nevestno in lahkomiselno sprejemanje in izvrševanje sprejetih zadolžitev in funkcij, ∙ neizvrševanje sklepov organov **ŠZR**;

∙ dejanja, ki kakorkoli škodujejo ugledu **ŠZR**;

∙ druge kršitve, ki jih imajo opredeljene članice v svojih aktih.

38. člen

**Častno razsodišče** lahko izreka članom organov **ŠZR** po izvedenem postopku disciplinske ukrepe, ki so navedeni v Pravilniku o delu častnega razsodišča. Častno razsodišče lahko v disciplinskem postopku izreče kršitelju poleg disciplinskega ukrepa tudi zahtevo za povrnitev materialne škode, ki je nastala z dejanji kršitelja.

Disciplinski ukrepi za kršitve članov organov **ŠZR** so:

∙ opomin;

∙ javni opomin ~~oziroma ukor~~;

∙ začasna prepoved opravljanja funkcije v organih **ŠZR** za dobo enega leta; ∙ trajna izključitev in prepoved opravljanja vseh funkcij v **ŠZR**.

39. člen

Zoper sklep, ki ga sprejme **častno razsodišče** ima prizadeti član organov **ŠZR** pravico pritožbe v 15 dneh na skupščino **ŠZR** za odpravo ali omilitev disciplinskega ukrepa.

40. člen

**Častno razsodišče** tudi razsoja v primerih spora med dvema ali več članicami **ŠZR** kot mediator ali odloča o kršitvah članic **ŠZR** glede na delovanje v **ŠZR**.

V primerih težjih ali ponavljajočih prekrških lahko izreče sklep o izključitvi članice iz **ŠZR**.

Zoper sklep, ki ga sprejme **častno razsodišče** ima prizadeta članica pravico pritožbe v 15 dneh na skupščino **ŠZR** za odpravo ali omilitev disciplinskega ukrepa.

41. člen

Seje **častnega razsodišča** sklicuje predsednik razsodišča.

Sklepi se na sejah **častnega razsodišča** sprejemajo z večino vseh treh članov. Za svoje delo je **častno razsodišče** odgovorno skupščini **ŠZR**.

**SEKRETAR ŠZR**

42. člen

**Sekretarja ŠZR** imenuje skupščina za dobo štirih let in je lahko ponovno imenovan.

13

**Sekretar ŠZR** je istočasno tudi sekretar organov **ŠZR**, za svoje delo pa je odgovoren skupščini in upravnemu odboru.

43. člen

**Sekretar** opravlja predvsem naslednje naloge:

∙ skrbi za zakonito in pravilno poslovanje **ŠZR,**

∙ je odgovoren za pravočasno pripravo gradiv za seje skupščine in upravnega odbora **ŠZR** ter za izvrševanje sprejetih sklepov,

∙ opravlja druge strokovne naloge, ki mu jih določi skupščina, upravni odbor ali predsednik **ŠZR.**

**Sekretar** ni član upravnega odbora, mora pa obvezno sodelovati na zasedanjih skupščine in sejah upravnega odbora.

Sekretar opravlja delo praviloma nepoklicno. Za svoje delo lahko prejme nagrado. V okviru razpoložljivih možnosti lahko predsednik **ŠZR**, na podlagi sklepa upravnega odbora, s sekretarjem v skladu z veljavno zakonodajo sklene podjemno ali drugo obliko pogodbe za opravljanje dela sekretarja. V pogodbi se natančneje definirajo pravice, obveznosti in odgovornosti sekretarja **ŠZR**.

**VI. FINANČNO - MATERIALNO POSLOVANJE**

44. člen

**ŠZR** posluje po obstoječih predpisih o finančno - materialnem poslovanju. 45. člen

Premoženje **ŠZR** sestavljajo denarna in druga sredstva, ki jih **ŠZR** pridobi::

∙ s članarino;

∙ iz dejavnosti **ŠZR** in iz drugih virov;

∙ iz javnih sredstev;

∙ s prihodki od lastne dejavnosti (tekmovanja, prireditve);

∙ z darili in volili;

∙ s prispevki sponzorjev in donatorjev.

Premoženje **ŠZR** sestavljajo tudi nepremične in premične stvari ter materialne pravice.

V kolikor ustvari **ŠZR** pri opravljanju svoje dejavnosti presežek prihodkov nad odhodki, ga lahko uporabi samo za izvajanje lastne nepridobitne dejavnosti, določene v tem Statutu.

**Vsaka delitev premoženja med članice ŠZR je nična.**

46. člen

14

Finančno poslovanje **ŠZR** poteka po Pravilniku o finančno - materialnem poslovanju **ŠZR**. ki ga na predlog upravnega odbora sprejme skupščina **ŠZR**.

Finančne in materialne listine podpisujeta predsednik in sekretar oziroma druge pooblaščene osebe.

**ŠZR** ima transakcijski račun pri bančni organizaciji, kjer morajo biti registrirani podpisniki, ki jih je določil upravni odbor.

47. člen

Nadzor nad zakonitostjo, namembnostjo, gospodarno in učinkovito porabo javnih sredstev, ki jih **ŠZR** prejema za izvajanje svoje dejavnosti, opravlja računsko sodišče.

48. člen

**ŠZR** lahko ustanovi posebne namenske sklade, ki so sestavni del njenega premoženja. S skladom razpolaga upravni odbor na osnovi sprejetih programov.

49. člen

**ŠZR** sestavi ob zaključku poslovnega leta finančno poročilo, ki ga obravnava upravni odbor **ŠZR**, pregleda nadzorni odbor, potrdi pa skupščina **ŠZR**.

Letno poročilo o poslovanju mora **ŠZR** predložiti Agenciji RS za javno pravne evidence in storitve (AJPES) v roku, ki ga določa 29. člen Zakona o društvih.

50. člen

**ŠZR** lahko ima lahko premično in nepremično premoženje.

O pridobivanju in odtujitvi premičnega premoženja odloča upravni odbor. Pridobivanje, odtujevanje, obremenjevanje, menjava in najem nepremičnega premoženja **ŠZR** se smejo opraviti le s sklepom skupščine **ŠZR.**

Nepremično premoženje **ŠZR** mora biti vpisano v zemljiško knjigo.

**VII. JAVNOST DELA**

51. člen

**ŠZR** deluje po načelih javnosti.

Vsaka članica ima preko svojih predstavnikov pravico vpogleda v finančno in materialno dokumentacijo in poslovanje **ŠZR**.

**ŠZR** obvešča o svojem delu:

∙ občinske organe o porabi javnih sredstev dotacij iz občinskega proračuna; ∙ članice na skupščini **ŠZR** ali preko predstavnikov v organih **ŠZR**;

15

∙ širšo javnost s sredstvi javnega obveščanja ali obveščanjem preko plakatov in elektronskih medijev.

Za javnost dela odgovarja predsednik **ŠZR**.

**VIII. SPREMEMBE IN DOPOLNITVE STATUTA**

52. člen

Vse spremembe in dopolnitve Statuta se sprejemajo po enakem postopku kot Statut sam.

Predlog mora biti predložen skupščini **ŠZR** v pisni obliki in ga lahko vloži: ∙ upravni odbor;

∙ nadzorni odbor;

∙ četrtina članic **ŠZR**.

Potrjene spremembe Statuta oziroma nov Statut in zapisnik skupščine **ŠZR** mora predložiti zastopnik **ŠZR** na Upravni enoti Ruše.

**IX. PRENEHANJE ŠZR**

53. člen:

ŠZR preneha:

∙ po volji članic s sklepom skupščine **ŠZR**;

∙ s stečajem;

∙ na podlagi sodne odločbe o prepovedi delovanja;

∙ po samem zakonu.

54. člen

Po volji članic preneha delovanje **ŠZR** na podlagi sklepa o prenehanju, ki ga sprejme skupščina **ŠZR**. Sklep sprejme na način kot je opredeljeno v 15. členu tega Statuta.

55. člen

Po samem zakonu **ŠZR** preneha, če dejansko preneha delovati ali je bila v razdobju petih let dvakrat pravnomočno kaznovana za prekršek iz 3. točke prvega odstavka 52. člena Zakona o društvih.

56. člen

V primeru, da **ŠZR** preneha z delom, se premoženje prenese na samoupravno lokalno skupnost.

O sklepu prenehanja **ŠZR** mora zastopnik **ŠZR** v 30 dneh obvestiti pristojni organ, ki vodi register društev.

16

**X. PREHODNE IN KONČNE DOLOČBE**

57. člen

Ta Statut začne veljati, ko ga sprejme skupščina **ŠZR** in potrdi registerski organ Upravne enote Ruše.

Za tolmačenje določil Statuta je pristojen upravni odbor.

Vse druge akte **ŠZR** je treba uskladiti z določbami tega Statuta v 6 mesecih.

Določila v obstoječih aktih, ki so v nasprotju s tem Statutom, prenehajo veljati z dnevom sprejetja tega Statuta in se zanje Statut **ŠZR** uporablja neposredno.

Statut je sprejela programsko volilna skupščina ŠZR na seji dne 27. februarja 2015 in s tem preneha veljati Statut z dne 26. septembra 2011.

V Rušah, dne 3. marca 2015

Predsednik ŠZR:

Matjaž Vodušek

17